钦定古今图书集成/明伦汇编/氏族典/第234卷 > 张升
## 钦定古今图书集成/明伦汇编/氏族典/第234卷 > 张升

按《后汉书张升传》：“升字彦真，陈留尉氏人，富平侯放
之孙也。升少好学，多关览，而任情不羁。其意相合者，
则倾身交结，不问穷贱。如乖其志好者，虽王公大人终不屈从。常叹曰：‘死生有命，富贵在天，其有知我者，
虽胡越可亲。苟不相识，从物何益’！”仕郡为纲纪，以能
出守外黄令，吏有受赇者，即论杀之。或讥升守领一
时，何足趋明威戮乎？对曰：“昔仲尼暂相诛，齐之侏儒，
首足异门而出，故能威震强国，反其侵地。君子仕不
为己职，思其忧，岂以久近而异其度哉？”遇党锢去官，
后竟见诛，年四十九。著赋、诔、颂、碑、书凡六十篇。